Diari Oficial de la Generalitat Valenciana


Sumari del DOGV 3722, del 03-04-2000 (2000/2228)

RESOLUCIÓ de 10 de febrer de 2000, del president de la Comissió Territorial d'Urbanisme, que publica l'Acord de 4 de novembre de 1999, de la Comissió Territorial d'Urbanisme d'Alacant, relatiu a la modificació puntual del Pla General. Modificació del traçat de la xarxa viària de Teulada.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3722

Data del DOGV
:   03-04-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/2228


Data del document
:   10-02-2000

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Teulada
    * pla d'urbanisme

RESOLUCIÓ de 10 de febrer de 2000, del president de la Comissió Territorial d'Urbanisme, que publica l'Acord de 4 de novembre de 1999, de la Comissió Territorial d'Urbanisme d'Alacant, relatiu a la modificació puntual del Pla General. Modificació del traçat de la xarxa viària de Teulada. [2000/X2228]
  
Vist l'expedient de referència i de conformitat amb els següents:
  
Antecedents de fet
  
Primer. L'ajuntament, en la sessió plenària del dia 5 d'octubre de 1998, n'acordà l'aprovació provisional, després de complir els tràmits d'exposició pública, per mitjà d'anuncis apareguts en el Diari Oficial de la Generalitat Valenciana, de 28 de juliol de 1998, i en un dels diaris de major difusió provincial el 2 de juliol de 1998, i no es van presentar al·legacions.
  
Segon. La documentació està integrada per memòria informativa i justificativa i plans d'estat actual i modificat.
  
Tercer. La Comissió Territorial d'Urbanisme, en la sessió del dia 23 d'abril de 1999, adoptà l'acord de suspendre l'aprovació definitiva de l'expedient referenciat fins que es reparen una sèrie de deficiències que es comunicaren a l'Ajuntament.
  
Quart. El 21 de juny de 1999 l'Ajuntament de Teulada remet nova documentació amb l'objecte de solucionar les observacions anteriors.
  
Cinqué. Aquest té per objecte la modificació del traçat d'un vial acabat en cul de sac en una àrea de sòl urbà, en concret en la Unitat d'Actuació UA-S-72, en el tram que recau a una parcel·la propietat de la mercantil Edalpor, SL, a instància de la qual es tramita la modificació.
  
Es justifica la proposta en ajustar la curvatura del vial a les necessitats de parcel·lació previstes, i es millora la seua adaptació al terreny. S'augmenta en 51 m2 la superfície viària, i disminueix en la mateixa quantitat de sòl la superfície edificable, per la qual cosa no es produeixen increments d'edificabilitat.
  
Consideracions tecnicojurídiques
  
Primera. La tramitació efectuada fins a la data per l'Ajuntament es considera, en línies generals, correcta, conforme amb el que disposen els articles 38 i 55 de la Llei Reguladora de l'Activitat Urbanística (d'ara en avant LRAU).
  
Segona. La documentació aportada es considera completa una vegada reparades les observacions assenyalades en l'acord de la Comissió Territorial d'Urbanisme, de conformitat amb el que disposen els articles 27 i concordants de la LRAU.
  
Tercera. Les determinacions contingudes en aquest expedient es consideren, una vegada solucionades les observacions efectuades per la Comissió Territorial d'Urbanisme, en línies generals correctes, des del punt de vista de les exigències de la política urbanística i territorial de la Generalitat, tal com es recull en l'art. 40 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Quarta. La Comissió Territorial d'Urbanisme és l'òrgan competent per a l'emissió de dictàmens resolutoris sobre l'aprovació definitiva de modificacions puntuals de planejament general de municipis de menys de 50.000 habitants, de conformitat amb el que disposen els arts. 55.1 i 39 de la LRAU, en relació amb els arts. 9.1 i 10.a del Reglament dels Òrgans Urbanístics de la Generalitat Valenciana, aprovat per Decret 77/1996, de 16 d'abril, del Consell.
  
Vistos els preceptes legals esmentats, la Llei de Règim Jurídic de les Administracions Públiques i del Procediment Administratiu Comú, i altres disposicions de pertinent aplicació, la Comissió Territorial d'Urbanisme, acorda:
  
Primer
  
Aprovar definitivament la modificació puntual relativa al traçat de la xarxa viària del Pla General de Teulada.
  
Segon
  
Publicar íntegrament aquest acord en el Diari Oficial de la Generalitat Valenciana a l'efecte de la immediata entrada en vigor, de conformitat amb el que disposen els apartats 2 i 4.b) de l'article 59 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, en no tenir el document normes urbanístiques.
  
Contra aquest acord, que no posa fi a la via administrativa, podrà interposar-se recurs d'alçada davant del conseller d'Obres Públiques, Urbanisme i Transports, en el termini d'un mes, segons disposen els articles 114 i 115 de la Llei de Règim Jurídic de les Administracions Públiques i del Procediment Administratiu Comú, en la seua redacció donada per la Llei 4/1999, de 13 de gener, i 14.2 del Reglament dels Òrgans Urbanístics de la Generalitat Valenciana, aprovat per Decret 77/1996, de 16 d'abril, del Consell.
  
Alacant, 10 de febrer de 2000.- El president de la Comissió Territorial d'Urbanisme: José María Benlliure Moreno.